《金谷集作诗》
魏晋·潘岳

王生和鼎实，石子镇海所。亲友各言迈，中心怅有违。

保以叙离各，携手游郊畿。朝发晋京阳，夕次金谷湄。

回溪萦曲阻，峻阪路威夷。绿池泛淡淡，青柳何依依。

滥泉龙鳞澜，激波连珠挥。前庭树沙棠，后园植乌椑。

灵囿繁石榴，茂林列芳梨。饮至临华沼，迁坐登隆坻。

玄醴染朱颜，但愬杯行迟。扬桴抚灵鼓，箫管清且悲。

春荣谁不慕，岁寒良独希。投分寄石友，白首同所归。

作者简介：潘岳（公元247年～公元300年）即潘安，西晋著名文学家。字安仁，汉族，河南荥阳中牟（今河南郑州中牟大潘庄）人，出生于河南巩县（今河南郑州巩义）。潘安之名始于杜甫《花底》诗“恐是潘安县，堪留卫玠车。”后世遂以潘安称焉。